MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Pakistanis on üle 20 000 telliste tehase,
kus töötab üle 4 miljoni telliskivi valmistaja.
Suurem osa neist kuulub Pakistani usuvähemuste hulka,
kuhu alla käivad ka kristlased.
Suur osa telliste valmistajatest ei ole käinud koolis,
mistõttu nad ei oska ka lugeda ega kirjutada.
Kui keegi perest haigeks jääb ja ravi vajab,
peab pere selleks laenu võtma,
mida sageli on pea võimatu tagasi maksta.
Nii jäävad pered võlakoorma alla, mis kandub ühest põlvest teise.
Sellest kõigest räägin täna koos Ritva Huuskoga.
Mina aga olen Sari Palomäki.
Tere tulemast vaatama saadet "Märtrite hääl"
ja tere tulemast ka me saatesse Ritva Huusko!
Tänud võimaluse eest olla siin.
Räägime täna Pakistani kristlaste olukorrast.
Meil oli mõnda aega tagasi
ka erakordne võimalus külastada Pakistani
ja ka telliseid tegevaid perekondi.
Ühtlasi tutvusime projektidega, mida Märtrite Hääl Pakistanis toetab.
Pakistanis toimub tõsine kristlaste survestamine ja tagakius.
Kristlased kannatavad "jumala pilkamise seaduse" tõttu,
mida sageli kasutatakse nende tagakiusamiseks.
Teine asi, mida seal samuti märkasime,
on sügavale juurdunud igapäevane tõrjumine.
Ritva, räägi lähemalt,
milliseid olukordi me seal nägime seoses kristlaste tagakiusuga?
Jaa, tagakiusu elemente on näha pea igas päevas.
Oli ramadaani aeg ja meil oli kristlasest autojuht,
kes läks õhtul, peale pikka päeva, endale teed ostma,
et jaksaks õhtul veel ka me ööbimispaika tagasi sõita,
siis talle ei müüdud teed,
kuna kaupmehed said aru, et tegu on kristlasega.
See kõik juhtus ühes väikeses moslemite külas
ja nad ikka mingil moel tunnevad ära, kes on kristlane ja kes moslem.
Jaa.
Seda on tõesti näha, et nad eristavad ära, kes on kes
ja vastavalt selle inimese usule teda siis ka koheldakse.
Mainisid ka ennist "Jumala pilkamise seadust"
ja selle raames võidakse tõesti ka röövida kristlasi.
Nende maad varastatakse ja nad ei saa seista oma õiguste eest,
sest muidu neid võidakse moel või teisel
süüdistada Jumala pilkamises ja heita neid kasvõi vangi.
See on üks viis, kuidas moslemid
saavad kasutada oma võimu kristlaste üle.
Mis puutub neisse vaestesse telliskive tootvatesse küladesse,
kus sageli elavad kristlased või ka muud usuvähemused,
siis nende kodudel ei tohi olla uksi, vaid neil ripub kangas ukse ees.
Nii pääseb tehase juht igasse koju koputama sisse
ja nii pole vaestel töölistel isegi õigust oma kodule.
Nii et juba põhiasjades esineb palju tagakiusu elemente.
Üks huvitav asi, millest meile veel räägiti, oli see,
et kui lehte pannakse töökuulutus,
siis seal on juba ära märgitud, et sinna otsitakse kristlasi.
Ka siis, kui otsitakse WC'de või tänavate koristajaid,
on juba kirjas, et otsitakse kristlasi.
Ehk juba selle kaudu suunatakse kristlasi
nö madalama taseme töödele.
Jaa, sõna otseses mõttes.
Ja kui mõni kristlane ongi mõnel juhtival kohal ja juhi rollis,
siis talt' võetakse see roll ära.
Nägime sedagi, kui seal olime. - Just.
Väga tõsised olukorrad. - Vägagi.
Meil oli siis tõesti võimalus külastada telliste tegijate külasid,
nähes seal nende elu ja argipäeva toimetusi.
Märkasime juba ainuüksi selle lühikese aja jooksul,
kui raske võib sealne elu olla.
Millistes tingimustes telliste valmistajad elavad
ja seda rasket tööd teevad?
Nad elavad äärmiselt vaestes tingimustes.
Nad elavad suures telliskividest ehitatud kompleksis,
kus igal perel on oma väike tuba, kus nad magavad ja süüa teevad.
Öösel aga, kõige hiljem k 2, ärkavad nad üles
ja hakkavad kogu perega tööle.
Pered töötavad üheskoos
ehk ka lapsed lähevad keset ööd vanematega kaasa,
sest siis on veidi jahedam - kuskil +25 kraadi sooja.
Nii lähevad ka lapsed koos vanematega telliseid valmistama.
Päeval aga, kui on üle +40 kraadi sooja,
on seal ikka väga raske olla.
Suviti võib olla isegi üle +50 kraadi sooja.
Nad elavad vaestes ja üsna räpasteski tingimustes.
Me käisime seal aprillis, nii et ülipalav veel ei olnud.
Samas, külastades seda telliste tegijate küla,
oli sooja siiski üle +40 kraadi,
mis meie jaoks oli liig, mis liig.
Tõeliselt palav.
Ja kui siis mõelda sellele,
et seal telliste tehastes on ju veel palavam,
kuna neid telliseid ju põletatakse.
Need laotatakse suurtesse hunnikutsse,
mis kaetakse liivaga,
kuid nende telliste vahel põleb koguaeg tuli.
Nende telliste kohal aga toimetavad noored mehed,
kes kannavad hoolt selle eest, et need tellised ikka põleks.
Mu meelest on need töötingimused ohtlikud.
Ka seetõttu, et seal jookseb ringi palju kooliealisi, 7-9-aastasi lapsi.
On muidugi näha, et nad on harjunud seal liikuma,
aga kui meile kinnitati, kui ohtlik seal on
ja et peame ettevaatlikud olema,
siis mõelda vaid, et lapsed töötavad sellistes ohtlikes oludes.
Väikesed lapsed segasid savi ja viisid vanematele,
kes neist siis telliseid tegid.
Nägime seda oma silmaga. - Jaa.
Vaatamegi siinkohal väikest videoklippi Pakistanist,
kus saime jälgida telliste tegijate argipäeva, töid ja tingimusi.
Näete siin, kuidas väikesed tüdrukud aitavad oma emal teha telliseid.
Nad võtavad käru peale savi ja viivad selle siis emale,
kes teeb neist telliseid.
Pered toimetavad siin üheskoos
ja telliste arv, mida iga pere peab päevas tegema,
on 1000 telliskivi, mille eest nad saavad 5 eurot.
Käies seal telliste tegemise põllul
polnud veel keskpäevgi, aga õues oli juba tohutult palav.
Või vähemalt meie jaoks oli see tohutult palav.
Seal polnud väga mingeid varjualuseid,
kuigi midagi väikest siiski oli, mille all lapsed olid.
Jah.
Pakistanis kestab emapuhkus 4-5 päeva
ehk nad naasevad üsna ruttu peale sünnitust
taas telliskivi põldudele tööle, kuhu väike beebi kaasa võetakse.
Nii et see riidest tehtud varjualune oligi eelkõige neile väikestele lastele,
kes veel omal jalal ei käi
ja keda see kangas põletava päikese eest kaitses.
Ometi pani see mind mõtlema,
et kuna väikese beebi enda soojusregulatsioon pole paigas
ja samas kuumus on tohutu,
et milline on siis nende laste haigestumiste ja surmade näit?
Ehk siis selline olukord ei toeta beebide ja väikelaste arengut kuidagi.
Tõsi.
Nii et lausa ohtlikud tingimused? - Kohe kindlasti.
Sest sooja on üle +40 kraadi,
mis on tõeliselt palav.
Ja isegi, et seal on see varjualune, on sellegi all palav.
Paljudes neis telliste tegijate külades pole ühtegi kooli
ehk lastel puudub võimalus õppida lugema, kirjutama, arvutama.
Samas oleks see esmane vajadus,
et õppida elus üldse midagi edasi ja liikuda edasi.
Paljudes külades aga pole sellist võimalust.
Samas on Märtrite Hääl saanud toetada
mitmeid telliste tegijate külasid, kus kool on olemas
ja mis on ülimalt oluline.
Nii saime ka osades sellistes koolides külas käia,
jagades lastele kooliks vajalikke tarbeid.
Jaa, rõõm oli neid lapsi näha, kellel oli ka tohutu tahe õppida.
Oli kohe näha, et nad olid innukad õppima.
Tänu sellele, et nad õpivad lugema ja arvutama,
ei saa neid ka hilisemas elus enam ära kasutada.
Ühtlasi saavad nad selle kaudu aidata oma vanemaid,
osates lugeda olulisi dokumente
ja lubamata vanematel kirjutada alla ükskõik, millele.
See hoiab ära vanemate võlavangi langemise.
Ühtlasi võimaldab see neile lastele teistsugust tulevikku,
saades ise valida omale ametit.
Põnev oli kuulda, kelleks lapsed saada tahavad.
Kes tahtis saada politseinikuks, pastoriks või õpetajaks.
Ka arstiks.
On ülimalt oluline, et lastel on sellised unistused
ja nad mõistavad, et elu ei piirdu vaid telliste tegemisega,
aga elus võib olla muudki. - Just nii.
Lastele avaneb selle kaudu täiesti uusi võimalusi.
Olles elanud mitme põlvkonna vältel teatud laadi orjuses,
kuna paljude telliste tegijate lastest on saanud ka telliste tegijad,
siis neil lastel, kes saavad käia koolis,
on ka võimalus valida, mida nad oma eluga peale hakkavad.
Just nii
ja see toob neile kindlasti ka palju uusi mõtteid,
nii et see on ülimalt oluline. - On.
On tõsi, et paljud neist telliste tegijate peredest
elavad üsna vaesuse piiril või õigemini juba allpool seda.
Seetõttu on ka Märtrite Hääl jaganud neis külades toiduabi.
Kuulsime ka seda, et ajal, mil koroona pandeemia oli tipus
ja telliste tehased olid kinni,
ei saanud need inimesed oma päevapalka,
mida nad tavaliselt saavad.
Jah, see pole suur, kuid nad ei saanud sedagi.
Nii olid nad sel ajal väga kitsas seisus.
See oli aeg, mil kristlasi survestati pöörduma islamiusku.
Neile lubati toiduabi ja kohaliku kogukonna tuge,
kui nad pöörduksid ristiusust islamiusku.
Ometi paljud ei teinud seda, mis oli isegi üllatav.
Nad polnud vaatamata näljale nõus oma usust loobuma,
sest nende usk oli nii tugev.
Seda oli küll imeline näha. - Oli.
Ja see paistis neist ka välja. - Just nii.
Eriti ühel õhtusel teenistusel, kus saime kaasas olla
ja kus oli nii ülistust kui palvet
ja kus Petri kõneles ning teda tõlgiti.
Imeline oli näha, kuidas inimesed usuvad kogu südamest Jumalat
ja loodavad Jeesuse peale.
Ühtlasi on Märtrite Hääle toiduabi olnud suureks abiks neile vaestele,
kui neil polnud raha, et osta süüa.
Samas, neid telliseid ei saa teha mitte iga kuu.
Just. See pole keset kõige kuumemat suve võimalik
ja vihma ajal samuti mitte.
Nii et pere peab vaid mõne kuuga teenima kokku terve aasta sissetuleku
ja sellestki ei pruugi olla küll normaalseks ära elamiseks.
Nii langevadki nad võlgade nõiaringi.
Ja sageli juhtubki nii, et kuna nad ei oska lugeda-kirjutada,
võivad nad kirjutada alla lepingule, mille sisu nad ei mõista
ja millega nad on sunniviisil seotud.
Näiteks, kui keegi pereliikmetest jääb haigeks
ja ta on tingimata vaja haiglasse saada,
sest muidu ta sureb või on muud väga tõsist,
siis nad vajavad selleks raha
ja nii peavad nad ka pöörduma tellise tehase omaniku poole.
Nii võivadki nad kirjutada alla dokumendile,
mis on nende jaoks väga ebasoodne.
Kohtasime seal olles üht noort meest,
kes oli sattunud mootorratta õnnetusse
ja kelle mõlemad reieluud olid puruks.
Ta poleks isegi abi saanud,
kui Märtrite Hääl poleks olnud nõus katma 800-eurost raviarvet.
Ta oleks muidu pidanud laenama selle raha tehase juhilt
ja see oleks survestanud nende olukorda veelgi.
Ja pere oleks olnud taas seisus,
kus neil poleks olnud mingit varianti seda võlga tagasi maksta.
Seda enam, et see võlg kandub põlvest põlve edasi,
ehk siis võlga tuleb koguaeg juurde
ja see tingib üha suureneva orjuse.
Nii on sealsed inimesed juba põlvkondade kaupa orjuses
ja kui laps sünnib, siis ta sünnibki juba orjusesse.
Kohtasime õhtuse teenistuse raames osasid inimesi,
kelle võlad Märtrite Hääl on ära maksnud.
Meil on seal väga hea koostööpartner,
kes on jälginud sealseid inimesi ja uurinud nende võla tekke põhjuseid
ja mõelnud, kuidas me saaks neid aidata.
Nii saime ka intervjuuerida seal üht sellist peret,
kelle võlad Märtrite Hääl oli maksnud.
Nad said peale seda rentida endale puuviljaaia,
mille toodangu müügiga saavad nad teenida endale elatist.
Ühtlasi on see abielupaar saanud aidata ka oma vanemaid.
Need on väikesed, samas ülimalt olulised asjad.
Kui mõelda meie elule siin,
siis tegu on üsna väikeste summadega,
samas kui nende jaoks on tegu
põlvest põlve kanduva võlakoormaga.
Me räägime siin mõnest sajast eurost,
erandkordadel mõnest tuhandest eurost.
Kuid nende inimeste jaoks
on nende summade näol tegu tõesti põlvkondliku orjusega.
Nii on.
Vaatame siinkohal veel ühe klipi ühest väga kuumast päevast,
kui külastasime telliste tegijate küla,
et näha, mida kõike seal kogesime.
Meil on pikk päev selja taga. - Ja higine.
Ja higine päev selja taga, sest siin on üle +40 kraadi sooja.
Eriti, kui külastasime telliste tegijate külas
neid nö ahju pealseid - seal oli ikka täiega kuum.
Lausa hirmutavalt kuum.
Seal oli üks noor poiss tööl
ja ka palju väikesi lapsi aitamas oma vanemaid.
Väikesed lapsed jooksevad telliste peal,
kuigi see on ohtlik.
Sealsed töötingimused
on nagunii juba ohtlikud ja ebainimlikud.
Seal on ikka väga väga palav
ja selline tunne oli, et see kuumus ründas nii ülevalt kui alt.
Nagu üks pidev kuumuse tulv. - Jaa.
Kujutasin ette, et põrgu võiks tunduda sellisena.
See kuumus oli sõna otseses mõttes piinav.
Ja selle keskel nad töötavad.
Samas saime külastada ka koolitunde,
kus jagasime lastele koolikotte, vihikuid, pinaleid ja muid koolitarbeid.
Kommi samuti.
Seal oli mitu suurt klassi.
Kõige väiksemad olid 3-aastased
ehk siis sel ajal, kui vanemad teevad telliseid,
on lapsed koolis.
Tõeliselt liigutav.
Kuid need klassid olid ka hästi erilised.
Räägi neist veidi.
Tegu oli siis tegelikult perede eluasemetega,
mis päevaseks ajaks, kui tööle mindi, muudeti klassiruumideks.
Lapsed istusid madratsitel ja seal neid siis õpetati.
Nii et nad õppisid siis madratsitel istudes erinevaid asju,
olles tõeliselt innukad ja usinad.
Kes tahtis saada arstiks, kes pastoriks.
Paljudel neist oli väga elav usk.
Ühtlasi laulsid nad meile kristlikke laule, mis oli imeline.
Pärastlõunal aga külastasime ühe õmbluskursuse lõpetamist.
Oli imeline näha neid noori naisi, kes olid innukad alustama uut elu
ja kes olid rõõmsad nende õmblusmasinate üle.
See loob palju turvalisema viisi teenida oma perele elatist.
Ja kuigi ma isiklikult tundsin, et kõik jõuvarud on juba otsas,
oli siiski imeline seda kõike näha-kogeda.
Ühtlasi oli see nii liigutav, kui kuninglikult meid vastu võeti.
Suure soojuse ja armastusega, mis on olnud tõeliselt armas.
Need inimesed tõesti hindavad Märtrite Hääle abi
ja ka väga vajavad seda.
Me aga vajame nüüd veidi pizzat.
Pisut süüa ja juua, et ikka jõudu jaguks.
Ja und. - Ja und ka.
Sest homme on taas uus päev.
Just.
Nii et ei muud, kui ikka edasi! - Just nii.
Selles videos oli viide ka õmbluskursustele,
mille läbiviimist Pakistanis Märtrite Hääl toetab.
Seda siis läbi oma koostööpartneri.
Kuid neist õmbluskursustest räägime ühes teises saates,
mis läheb TV7's eetrisse augustis.
Pakistanis olles
läksid need telliste tegijate pered ja nende raskused
meile väga südamesse.
Kuidas siis oleks, kui palvetaksime nende eest,
kutsudes ühtlasi me vaatajaid kaasa
palvetama Pakistani tagakiusatud kristlaste eest,
kes nad elavad seal telliste tegijate külades
ja püüavad päevast päeva hakkama saada.
Ole hea Ritva ja juhi meid palvesse.
Aitäh armas taevane Isa,
et Sa näed neid inimesi seal Pakistanis
ja võtad nende eest hoolt.
Aitäh Jumal, et avad me südamed paluma nende eest
ja et Sa võid purustada ka veel tänapäevalgi oleva orjaikke.
Aitäh, et oled nendega just nüüd ja praegu
ja õnnistad neid, aamen. - Aamen.
Aitäh, Ritva, selle palve eest. Ülimalt oluline neid palves kanda.
Kui see teema pakub teile rohkem huvi,
saate tellida meilt väikese trükise, mis tutvustab Pakistani tööd
ja võimalusi, kuidas neid aidata.
Võime saata selle kas E-maili või tavaposti teel.
Ühtlasi on meil siin üks täiesti imeline raamat.
Lugesin seda juba siis, kui veel noor usklik olin
ja lugesin nüüd hiljaaegu uuesti.
Soomekeelne raamat "Julgesin kutsuda Teda isaks".
Kauem olnud usklikud on seda ehk juba lugenudki,
kuid see väärib teistkordset lugemistki.
Üks Pakistani kõrgklassi naine räägib siin oma usklikuks saamisest
ja sellest, kuidas ta unenägude ja nägemuste kaudu
sai kontakti Jeesusega,
hakates kuulekalt ja julgelt Tema järgijaks,
isegi, et ta ei teadnud ristiusust midagi.
Võrratu raamat, mida saab ka meie kaudu osta.
Soovitan soojalt.
Saate tellida seda: www.marttyyrienaani.fi/kauppa/
Ja kui teil ei käi veel Märtrite Hääle ajakirja,
siis seegi on tellitav: www.marttyyrienaani.fi/kauppa/
Ajakiri ilmub 6 korda aastas ja selle vahe peal ilmub uudiskiri.
Aprillikuu numbris on juttu Ukraina olukorrast,
aga näiteks ka Egiptusest ning seal toimuvast.
Juunikuu numbris ilmub aga põhjalik artikkel Pakistanist.
Aitäh Ritva, et olid meiega nii me Pakistani reisil kui siin saates!
Tänud!
Õnnistusi sulle - nii su töösse kui ellu
ja õnnistusi teilegi head vaatajad!
Kohtume taas järgmises "Märtrite hääl" saates!
Tõlge: Anne-Ly Raukas